CELEX: 62014CN0060
Language: mt
Date: 2014-02-06 00:00:00
Title: Kawża C-60/14: Rikors ippreżentat fis- 6 ta’ Frar 2014 — Il-Kummissjoni Ewropea vs Ir-Repubblika Ellenika

29.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/21
            
         Rikors ippreżentat fis-6 ta’ Frar 2014 — Il-Kummissjoni Ewropea vs Ir-Repubblika Ellenika
   (Kawża C-60/14)
   2014/C 93/34
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: B. Stromsky u Ι. Zervas,)
   
      Konvenuta: Ir-Repubblika Ellenika
   
      Talbiet tar-rikorrenti
   
   
               —
            
            
               taqta’ u tiddeċiedi li r-Repubblika Ellenika naqset milli twettaq l-obbligu tagħha taħt it-Trattat dwar il-Funzjonament tal-Unjoni Ewropea u taħt l-Artikoli 2, 3 u 4 tad-Deċiżjoni (1) tal-Kummissjoni tal-24 ta’ Mejju 2011, sa fejn hija ma adottatx fit-terminu mogħti l-miżuri kollha neċessarji sabiex tirkupra mingħand każinojiet ta’ Thessaloniki, tal-Muntanja Parnitha u ta’ Corfu l-għajnuna mill-Istat illegali u sa fejn, f’kull każ, hija la informat suffiċjentement lill-Kummissjoni dwar l-ammont eżatt (ammont ewlieni u interessi) li għandu jiġi rkuprat mingħand il-benefiċjarji kollha tal-għajnuna mill-Istat illegali u lanqas dwar il-miżuri l-oħra li hija adottat abbażi tal-Artikolu 4 tad-Deċiżjoni;
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   
               (1)
            
            
               Ir-Repubblika Ellenika kienet obbligata li tirkupra l-għajnuna mill-Istat illegali sal-25 ta’ Settembru 2011.
            
         
               (2)
            
            
               Ir-Repubblika Ellenika kienet obbligata li tikkomunika lill-Kummissjoni, sal-25 ta’ Lulju 2011, il-miżuri li hija kellha tadotta sabiex tirkupra l-għajnuna mill-Istat illegali kif ukoll l-ammont eżatt li kellu jiġi rkuprat.
            
         
               (3)
            
            
               Ir-Repubblika Ellenika ma kkonformat ruħha ma l-ebda wieħed minn dawn l-obbligi fit-termini mogħtija.
            
         
      (1)  Id-Deċiżjoni tal-Kummissjoni, tal-24 ta’ Mejju 2011, dwar l-għajnuna mill-Istat C 16/10 mogħtija mill-Greċja lil ċerti każinojiet Griegi (ĠU L 285, p. 25 sa 45)